《山人家》
宋代·真山民

片云隔断嶂西峰，三两山花屋角红。
几亩桑麻春社后，数家鸡犬夕阳中。
拾薪涧底青裙妇，倚杖檐间白发翁。
我亦愿来同隐者，种桃早晚趁东风。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。